
 Anunț privind înscrierea temelor de licenţă şi disertaţie 
în domeniile Teologie și Arte vizuale, pentru sesiunile de licență și disertație iulie-septembrie 2026
Studenţii de la anul IV, Teologie ortodoxă pastorală, anul III, Artă sacră, Arte plastice - Pictură și Arte plastice - Sculptură şi masteranzii de la anul II, Teologie și cultură, Conservare și restaurare și Pictură – Explorări cromatice, inclusiv studenții și masteranzii aflați în prelungirea studiilor și studenții reînmatriculați în anul final vor depune cereri pentru înscriere cu tema de licenţă/disertaţie la cadrul didactic ales din listele alăturate. Cererile tip se descarcă de pe site, se completează cu titlurile temelor, se avizează de către coordonatori şi se depun personal la Secretariat (birou secretara șefă) în cadrul  programului cu studenții până la data de 15.11.2025, urmând ca temele să fie înregistrate în platforma Evidența studenților. După înregistrarea în platformă nu se mai pot opera modificări la temele înregistrate sau înscrieri de teme noi. Studenții care nu se înscriu cu temă în etapa 1 octombrie-15 noiembrie 2025 pentru a susține examenul de licență/disertație în sesiunea Iulie 2026 se mai pot înscrie cu temă în etapa 15 martie - 15 aprilie 2026 pentru a susține examenul de licență/disertație în sesiunea septembrie 2026.
DECANATUL
